12वीं अंग्रेजी का कथित पेपर सोशल मीडिया पर हुआ वायरल
राजस्थानमाध्यमिक शिक्षा बोर्ड की 12वीं वरिष्ठ उपाध्याय की परीक्षाएं गुरुवार से शुरू हुईं। पहले दिन अंग्रेजी का पेपर हुआ। प्रदेश के कुछ क्षेत्रों में सोशल मीडिया पर अंग्रेजी का कथित पेपर वायरल कर पेपर लीक की अफवाह फैलाई गई, लेकिन इससे परीक्षा में कोई व्यवधान नहीं आया। बोर्ड ने जांच में पाया कि यह कोरी अफवाह और परीक्षा केंद्रों में दिए गए पेपर से भिन्न है। शेष| पेज 6
बोर्डने इसे कोरी अफवाह बताया। इधर, बोर्ड अध्यक्ष प्रो. बीएल चौधरी ने गुरुवार को पुष्कर और नागौर जिले के थांवला के राजकीय स्कूलों में परीक्षा व्यवस्था का निरीक्षण किया। परीक्षा शांतिपूर्वक संपन्न होने का दावा किया गया।
शेष| पेज 10
बोर्डका पेपर शुरू होने के करीब आधा घंटा बाद ही सोशल मीडिया पर अंग्रेजी का पेपर वायरल हो गया। बोर्ड को उदयपुर वाटी और कोटा के विभिन्न क्षेत्रों से इस संबंध में फोन कॉल्स पहुंचे। बोर्ड अधिकारियों को भी वॉट्सएप पर यह पेपर भेजा गया। बोर्ड के आधिकारिक सूत्रों के मुताबिक जो पेपर सोशल मीडिया पर वायरल हुआ, वह पीले रंग का है और 2015 का पेपर है। उसे कथित तौर पर आज का अंग्रेजी का पेपर करार देने का कुत्सित प्रयास किया जा रहा था। बोर्ड द्वारा इस वर्ष 12वीं का पेपर आसमानी रंग का है। आज के पेपर से कथित पेपर का कोई मिलान नहीं हो रहा है। बोर्ड ने इसे असामाजिक तत्वों की साजिश करार दिया।
बोर्ड अध्यक्ष ने पुष्कर और थांवला में लिया जायजा
इधर, बोर्ड अध्यक्ष प्रो. बीएल चौधरी ने पुष्कर स्थित राजकीय उच्च माध्यमिक विद्यालय और थांवला के राजकीय उच्च माध्यमिक विद्यालयों में पहुंच कर परीक्षा व्यवस्थाओं का जायजा लिया। इन केंद्रों पर भी परीक्षा शांतिपूर्वक संपन्न हुई।
एक घंटा पूर्व ही केंद्रों पर पहुंच गए विद्यार्थी
परीक्षा का समय सुबह 8.30 बजे था, लेकिन परीक्षा केंद्रों पर सुबह 7 बजे बाद से ही विद्यार्थियों के पहुंचने का सिलसिला शुरू हो गया। केंद्रों के बाहर लगी रोल नंबर की सूची बैठक कक्षों के बारे में जानकारी प्राप्त करने के लिए विद्यार्थियों की भीड़ लगी नजर आई। करीब आधा घंटा पूर्व विद्यार्थियों को परीक्षा कक्षों में प्रवेश दे दिया गया। सुबह 11.15 बजे पेपर छूटा और बोर्ड प्रबंधन ने भी राहत की सांस ली।
अफवाहों पर ध्यान दें
^सोशलमीडिया पर जाे पेपर जारी हुआ, उसका कलर अलग था। कोई पेपर लीक नहीं हुआ है। किसी शरारती तत्व की साजिश लगती है। परीक्षार्थी सोशल मीडिया वॉट्सएप और फेसबुक पर चल रही किसी भी अफवाह पर ध्यान दें और मनोयोग से अध्ययन कर परीक्षा दें। -डॉ.बीएल चौधरी, अध्यक्ष, राजस्थान माध्यमिक शिक्षा बोर्ड, अजमेर
mag_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva